b'\n_START_ARTICLE_\nKim So-hyun\n_START_SECTION_\nPersonal na buhay\n_START_PARAGRAPH_\nIpinanganak si Kim sa Australya. Lumipat siya sa Timog Korea noong siya ay pitong taong gulang, at nagtapos sa Yongin Munjung Middle School noong 2015.  Siya ay nag-homeschool o nag-aral sa tahanan lamang noon kanyang sekundaryang edukasyon, at nagpalista sa Kagawaran ng Teatro ng Unibersidsd ng Hanyang, sa pamamagitan ng rolling admission noong 2018._NEWLINE_Noong Enero 2018, pinili ng Komite ng Nag-oorganisa para sa Olimpiko at Paralimpikong Palaro sa Taglamig ng 2018 (POCOG) si Kim at Yoo Seung-min bilang Pambasang Kinatawan ng Honorarayong Ngiti upang katawanin ang ngiti at kabaitan ng Korea.\n_START_SECTION_\n2006-2011: Mga simula bilang isang batang aktres\n_START_PARAGRAPH_\nNagsimula si Kim bilang isang aktres ng bata sa ilalim ng Sidus HQ, gumanap sa isang pang-suportang pagganap sa espesyal ng Drama City noong 2006 na pinamagatang Ten Minute Minor. Nagpatuloy siyang gumanap bilang batang bersyon ng mga bidang babae sa mga seryeng pantelebisyon, gayon din sa mga pelikula, at madagdagan ang kanyang mga kredito.\n_START_SECTION_\n2012-2014: Umaangat na katanyagan\n_START_PARAGRAPH_\nNakakuha siya ng atensyon ng publiko noong 2012 nang itanghal siya sa pantasyang makasaysayang drama na Moon Embracing the Sun bilang mas batang bersyon ng pangalawang babaeng bida. Sinundan ito ng mahusay na pagtanggap sa mga suportang pagganap sa pantasyang komedyang Rooftop Prince at melodramang Missing You, kung saan nakuha niya ang kanyang unang parangal bilang ang "Pinakamahusay na Batang Aktres" sa 1st K-Drama Star Awards._NEWLINE_Noong 2013, naging kasamang host si Kim sa programa ng MBC na Music Core kasama sina Minho ng SHINee at Noh Hong-chul.\n_START_SECTION_\n2015-kasalukuyan: Paglipat sa mga pangunahing pagganap\n_START_PARAGRAPH_\nNoong 2015, lumabas si Kim sa seryeng pampaaralan ng KBS na Who Are You: School 2015, na gumanap ng dalawang pagganap bilang ang kambal na sina Lee Eun-bi at Go Eun-byul.  Ginawaran siya bilang ang "Bituin ng Taon" sa 8th Korea Drama Awards para sa kanyang pagganap._NEWLINE_Noong 2016, bumida si Kim sa pelikulang romansa na Pure Love,  sa drama sa web na Nightmare Teacher  at sa tatlong kabanata ng dramang espesyal na Page Turner.  Pagkatapos, bumida siya katatakutang komedyang Hey Ghost, Let\'s Fight,  at nagkaroon ng isang umuulit na bisitang pagganap sa pantasyang drama na Guardian: The Lonely and Great God ._NEWLINE_Pagkalaon, bumida si Kim sa makasaysayang dramang The Emperor: Owner of the Mask na unang nilabas noong Mayo 10, 2017.  Noong Agosto 2017, tinapos niya ang kanyang kontrata sa kanyang ahensya na Sidus HQ, pagkatapos ng pitong taon sa kompanya .  Noong Disyembre, ipinakilala ni Kim ang kanyang sariling "isang-taong" ahensya  na E & T Story Entertainment, na may pakikipagsosyo sa LOEN Entertainment. Ang ahensiya ay kasalukuyang pinamumunuan ni Kim Chan-woo, tagapangasiwa ni Kim sa kanyang mga araw noon sa SidusHQ. _NEWLINE_Noong 2018, bumida si Kim sa romansang drama na Radio Romance, na nagsimula noong Enero 29.'